A Bizottság 1564/2000/EK rendelete

(2000. július 18.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1264/2000/EK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel:

(1) Az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni.

(2) A 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából.

(3) Az említett általános szabályok értelmében az e rendelet mellékletében szereplő táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni.

(4) A kettős rendszerekre és a textiltermékek Közösségbe történő behozatala kapcsán végrehajtott előzetes és utólagos közösségi ellenőrzésre vonatkozó, hatályban lévő közösségi intézkedések alapján indokolt, hogy a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett és e rendelet rendelkezéseinek meg nem felelő, kötelező érvényű tarifális felvilágosításra a legutóbb a 955/1999/EK tanácsi és európai parlamenti rendelettel [3] módosított, a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [4] 12. cikke (6) bekezdésének rendelkezései értelmében a jogosult még 60 napig hivatkozhasson.

(5) Az e rendeletben előírt intézkedések összhangban vannak a Vámkódex Bizottság véleményével,

ELFOGADTA EZT A RENDELETET:

1. cikk

A mellékletben szereplő táblázat 1. oszlopában megnevezett áruk Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

A kettős rendszerekre és a textiltermékek Közösségbe történő behozatala kapcsán végrehajtott előzetes és utólagos közösségi ellenőrzésre vonatkozó, hatályban lévő közösségi intézkedések alapján a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett, e rendelet rendelkezéseinek többé meg nem felelő, kötelező érvényű tarifális felvilágosításra a 2913/92/EGK rendelet 12. cikke (6) bekezdésének rendelkezései értelmében még 60 napig lehet hivatkozni.

3. cikk

Ez a rendelet az Európai Közösségek Hivatalos Lapjában való kihirdetését követő huszadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. július 18-án.

a Bizottság részéről

Frederik Bolkestein

a Bizottság tagja

[1] HL L 144., 2000.6.17., 6. o.

[2] HL L 256., 1987.9.7., 1. o.

[3] HL L 119., 1999.5.7., 1. o.

[4] HL L 302., 1992.10.19., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Kötött, pamutanyagból készült kesztyű, amelynek külső felülete természetes gumival (latex) borított.A kesztyű háztartási használatra való.(Lásd a 602. sz. fényképet.) | 61161020 | A besorolást a Kombinált Nómenklatúra 1. és 6. általános értelmezési szabályai, a 40. árucsoporthoz fűzött 2. a) megjegyzés, a XI. áruosztályhoz fűzött 7. megjegyzés, az 59. árucsoporthoz fűzött 4. a) megjegyzés, a 61. árucsoporthoz fűzött 1. megjegyzés, valamint a 6116, a 611610 és a 61161020 KN-kódok megfogalmazásai határozzák meg. Lásd a Harmonizált Rendszer 4015és 6116számokhoz fűzött magyarázó megjegyzéseit is. Figyelembe véve, hogy a kesztyű anyagát képező bevont kelme súlya nem haladja meg az 1500g/m2-t, e kesztyűt kötött kesztyűként kell besorolni a 6116szám alá. |

2.Textilipari készáru: stilizált macskafej formájú napellenző lekerekített sarkokkal, melynek mérete körülbelül 44 cm × 39 cm.A termék átlátszó, kötött, zárt kötésszerkezetű anyagból készült, nyomott macskamotívummal, melyet aztán kifeszítve egy rugalmas huzalkeretre varrtak. Az anyag közepén műanyag tapadókorong van, amely segítségével a napellenző ablaküvegre helyezhető.(Egyéb készáru)(Lásd az 596. sz. fényképet.) | 63079010 | A besorolást a Kombinált Nómenklatúra 1. és 6. általános értelmezési szabályai, a XI. áruosztályhoz fűzött 7. e) megjegyzés, a 63. árucsoporthoz fűzött 1. megjegyzés, valamint a 6307, a 630790 és a 63079010 KN-kódok megfogalmazásai határozzák meg. A termék nem sorolható be a 8708szám: "gépjárműalkatrészek és -tartozékok" alá, mivel annak alakja az ablak csak bizonyos részét fedi, és ezért nem alkalmas arra, hogy kizárólag és főleg a 86., 87. vagy 88. árucsoport árucikkeivel együtt használják. Nem tartozik a 6303és 6304szám alá sem, mivel sem belső roletta, sem belső felszerelés. |

+++++ TIFF +++++

+++++ TIFF +++++

--------------------------------------------------